
Изх. № …………………/………………  
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Предложение за разходване на средствата през 2024 г. за Клубове на пенсионера и Неправителствени организации на хората с увреждания на територията на Община Златоград

УВАЖАЕМA ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
           На територията на Община Златоград функционират четири сдружения с нестопанска цел на хора с физически и сетивни увреждания: Териториална организация на глухите Златоград – 35 членове, Съюз на инвалидите в България, с. Старцево – 55 членове, Районен съюз на хората със зрителни и други увреждания – 186 членове, Сдружение на хора с увреждания „Надежда“ – 35 членове  и два клуба на пенсионера - един в гр. Златоград – 22 членове и един в с. Старцево – 30 членове. Ежегодно, Община Златоград подпомага, финансово и методически, при необходимост, тяхната дейност, като целта е осигуряване на социални контакти и психо-социална подкрепа, което да спомогне за намаляване риска от тяхната социална изолация. Сдруженията използват предоставените финансови средства за различни дейности като: закупуване на нужните консумативи, за заплащане на наем на помещения, за опознавателни пътувания, за отбелязване на официални празници, участия в обществени мероприятия и други.
За подпомагане на Неправителствени организации на хора с увреждания и Клубове на пенсионера на територията на Община Златоград, за 2024 година са заложените средства в общинския бюджет в размер на 11 000 лева.
Във връзка с гореизложеното, предлагам следния проект за 

                                          Р Е Ш Е Н И Е:

На основание чл. 21, ал. 1, т. 6 от Закона за местно самоуправление и местна администрация, Общински съвет  Златоград,
                                                                     Р Е Ш И:

Разпределя предвидените средства от общинския бюджет за 2024 година, за Неправителствени организации на хора с увреждания и Клубове на пенсионера, в размер на 11 000 лв., както следва:
	Име на организацията
	Годишен план

	Сдружение „Съюз на глухите в България“, „Териториална организация на глухите Златоград“ 
	        1650 лв.

	Сдружение „Съюз на инвалидите в България“, организация с. Старцево
	        1800 лв.

	Сдружение „Районен съюз на хора със зрителни и др. увреждания - Златоград”
	         950 лв.

	Сдружение на хора с увреждания „Надежда”
	        1800 лв.

	Сдружение „Клуб на пенсионера – Старцево“
	 2400 лв.

	Сдружение „Клуб на пенсионера гр. Златоград“
	 2400 лв.

	Всичко 
	  11 000  лв.


С уважение,

МИРОСЛАВ ЯНЧЕВ

Кмет на Община Златоград
Изготвил:
Елица Мангарудова
Мл. експерт „Социални дейности и проекти”

Съгласувал:

Ирина Иванова
Директор на дирекция ИР, ОП, СД и ВО

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

